Up-258/01
Datum: 2003-05-29T00:00:00.000+02:00
ecli: ECLI:SI:USRS:2003:Up.258.01
vrsta: posamični akt
zadeva: ustavna pritožba
objavljeno: Neobjavljeno | 29.05.2003
dokument: US22404
akt: Ustavna pritožba A. A. zoper:

- sodbo Okrajnega sodišča v Mariboru št. II K 380/98 z dne 7. 4. 1999,

- sklep Višjega sodišča v Mariboru št. Kp 509/99 z dne 20. 12. 2000 v zvezi s sklepom Okrajnega sodišča v Mariboru št. II K 380/98 z dne 1. 6. 1999 in

- sklep Višjega sodišča v Mariboru št. Kp 341/2001 z dne 18. 4. 2001 v zvezi s sklepom Okrajnega sodišča v Mariboru št. II K 380/98 z dne 29. 3. 2001
resitev: zavrženje
izrek: Ustavna pritožba A. A. zoper:

- sodbo Okrajnega sodišča v Mariboru št. II K 380/98 z dne 7. 4. 1999,

- sklep Višjega sodišča v Mariboru št. Kp 509/99 z dne 20. 12. 2000 v zvezi s sklepom Okrajnega sodišča v Mariboru št. II K 380/98 z dne 1. 6. 1999 in

- sklep Višjega sodišča v Mariboru št. Kp 341/2001 z dne 18. 4. 2001 v zvezi s sklepom Okrajnega sodišča v Mariboru št. II K 380/98 z dne 29. 3. 2001 se zavrže.
stavek: Ker pritožnik ni izkazal, da bi zoper izpodbijane sodne odločbe izčrpal vsa pravna sredstva (zahtevo za varstvo zakonitosti), ni podana procesna predpostavka izčrpanosti pravnih sredstev.Ustavno pritožbo je bilo zato treba zavreči.
odlocitev: sklep
geslo: 1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.
podlaga: Člen 55.1.2, Zakon o Ustavnem sodišču [ZUstS]
datum_vloge: 2001-06-12T22:00:00.000Z
datum_odlocitve: 2003-05-28T22:00:00.000Z

# Up-258/01-6

10. 6. 2003

# SKLEP

Ustavno sodišče je v postopku za preizkus ustavne pritožbe A. A. iz Ž. ob Ž., ki ga zastopa B. B., odvetnica v Z., na seji senata dne 29. maja 2003 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

sklenilo:

Ustavna pritožba A. A. zoper:

- sodbo Okrajnega sodišča v Mariboru št. II K 380/98 z dne 7. 4. 1999,

- sklep Višjega sodišča v Mariboru št. Kp 509/99 z dne 20. 12. 2000 v zvezi s sklepom Okrajnega sodišča v Mariboru št. II K 380/98 z dne 1. 6. 1999 in

- sklep Višjega sodišča v Mariboru št. Kp 341/2001 z dne 18. 4. 2001 v zvezi s sklepom Okrajnega sodišča v Mariboru št. II K 380/98 z dne 29. 3. 2001

se zavrže.

## OBRAZLOŽITEV

### A.

Pritožnik z ustavno pritožbo izpodbija sodne odločbe, navedene v izreku tega sklepa. S sodbo Okrajnega sodišča v Mariboru je bil pritožnik spoznan za krivega storitve kaznivega dejanja povzročitve prometne nesreče iz malomarnosti po prvem odstavku 325. člena Kazenskega zakonika (Uradni list RS, št. 63/94 in nasl. - KZ). S pravnomočnim sklepom (druga alineja izreka tega sklepa) je bila kot neutemeljena zavrnjena pritožnikova zahteva za vrnitev v prejšnje stanje. S pravnomočnim sklepom (tretja alineja izreka tega sklepa) pa je prvostopenjsko sodišče kot prepozno zavrglo zahtevo za varstvo zakonitosti pritožnikove zagovornice.

Pritožnik v ustavni pritožbi zatrjuje kršitev 23., 25. in 29. člena Ustave. Predlaga, naj Ustavno sodišče izpodbijane sodne odločbe razveljavi in zadevo vrne v novo odločanje.

### B.

Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa redna in izredna pravna sredstva.

Pritožnik izpodbija posamične akte, zoper katere glede na veljavno zakonsko ureditev niso bila izčrpana vsa pravna sredstva, kar je po prvem odstavku 51. člena ZUstS pogoj za vložitev ustavne pritožbe. V obravnavani zadevi bi pritožnik moral izkazati, da je bilo zoper izpodbijane sodne odločbe izčrpano izredno pravno sredstvo in sicer zahteva za varstvo zakonitosti na podlagi prvega odstavka 420. člena Zakona o kazenskem postopku (Uradni list RS, št. 63/94 in nasl. - ZKP).

Iz ustavne pritožbe izhaja, da je bila zahteva pritožnikove zagovornice za varstvo zakonitosti zoper pravnomočno sodbo zavržena kot prepozna. Zoper pravnomočne sklepe (druga in tretja alineja izreka tega sklepa) pa pritožnik ni izkazal izčrpanosti zahteve za varstvo zakonitosti. Ker ni podana procesna predpostavka izčrpanosti pravnih sredstev, je bilo treba ustavno pritožbo zavreči.

### C.

Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednik senata

dr. Zvonko Fišer